
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL EKSTREMALIOS SITUACIJOS PASKELBIMO GELGAUDIŠKIO SENIŪNIJOS SKAISTAKAIMIO IR PAKALNIŠKIŲ KAIMUOSE IR GELGAUDIŠKIO MIESTE
2010 m. kovo 26 d. Nr.AT-367
Šakiai



Vadovaudamasis Lietuvos Respublikos civilinės saugos įstatymo (Žin., 1998, Nr.115-3230; 2009, Nr.159-7207)) 14 str. 7 p., Lietuvos Respublikos Vyriausybės 2006 m. kovo 9 d. nutarimo Nr.241 „Dėl ekstremalių įvykių kriterijų patvirtinimo“ (Žin., 2006, Nr.29-1004) 12.2. p. ir atsižvelgdamas į Šakių rajono savivaldybės ekstremalių situacijų valdymo centro Veiklos koordinavimo grupės  2010 m. kovo 26 d. nutarimą:

1. Skelbiu savivaldybės lygio ekstremaliąją situaciją Gelgaudiškio seniūnijos Skaistakaimio ir Pakalniškių  kaimuose ir Gelgaudiškio mieste nutrūkus vandens tiekimui. 

2. Pavedu:

2.1. UAB „Šakių vandenys“ organizuoti geriamojo vandens pristatymą gyventojams autocisternomis iki bus atstatytas vandens tiekimas.

2.2. Gelgaudiškio seniūnui ir UAB „Šakių vandenys“ teikti informaciją gyventojams dėl atvežtinio ir iš atstatomos vandentiekio sistemos vandens vartojimo.

2.3. Marijampolės visuomenės sveikatos centro Šakių skyriui informuoti gyventojus apie asmens higieną ir užkrečiamųjų ligų profilaktiką. Vykdyti galimų ligų kontrolę minėtose Pakalniškių, Skaistakaimio, Gelgaudiškio gyvenvietėse kartu su VšĮ „Gelgaudiškio ambulatorija“ ir apie esamą padėtį informuoti rajono savivaldybės gydytoją bei administracijos direktorių.

2.4. Šakių rajono valstybinei maisto ir veterinarijos tarnybai dalyvauti vandens inspekcinių mėginių paėmimo metu.

